CELEX: 62015TN0288
Language: lt
Date: 2015-05-29 00:00:00
Title: Byla T-288/15: 2015 m. pareikštas ieškinys byloje Ezz ir kt./Taryba

21.12.2015   
            
            
               LT
            
            
               Europos Sąjungos oficialusis leidinys
            
            
               C 429/27
            
         2015 m. pareikštas ieškinys byloje Ezz ir kt./Taryba
   
   (Byla T-288/15)
   (2015/C 429/35)
   Proceso kalba: anglų
   
      Šalys
   
   
      Ieškovai: Ahmed Abdelaziz Ezz (Giza, Egiptas), Abla Mohammed Fawzi Ali Ahmed Salama (Kairas, Egiptas), Khadiga Ahmed Ahmed Kamel Yassin (Giza, Egiptas), Shahinaz Abdel Azizabdel Wahab Al Naggar (Giza, Egiptas), atstovaujami QC J. Lewis, baristerių B. Kennelly ir J. Pobjoy, solisitoriaus J. Binns, lawyers J. Bellis ir S. Rowe
   
      Atsakovė: Europos Sąjungos Taryba
   
      Reikalavimai
   
   Ieškovai Bendrojo Teismo prašo:
   
               —
            
            
               panaikinti 2015 m. kovo 20 d. Tarybos sprendimą (BUSP) 2015/486, kuriuo iš dalies keičiamas Sprendimas 2011/172/BUSP dėl ribojamųjų priemonių, taikytinų tam tikriems asmenims, subjektams ir organizacijoms, atsižvelgiant į padėtį Egipte (OL L 77, 2015, p. 16), kiek jis susijęs su ieškovais, ir
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdami ieškinį ieškovai remiasi penkiais pagrindais.
   
               1.
            
            
               Pirmasis ieškinio pagrindas, susijęs su tuo, kad Taryba nenurodė tinkamo ginčijamo sprendimo teisinio pagrindo. Ieškovai teigia, kad ESS 29 straipsnis nėra tinkamas ginčijamo sprendimo teisinis pagrindas.
            
         
               2.
            
            
               Antrasis ieškinio pagrindas, susijęs su tuo, kad Taryba pažeidė ESS 6 straipsnyje, kartu su ESS 2 ir 3 straipsniais, o taip pat Europos Sąjungos pagrindinių teisių chartijos 47 ir 48 straipsniuose įtvirtintas ieškovų teises, nes ji preziumavo, kad teísmo procesai Egipte buvo vykdyti gerbiant žmogaus teises.
            
         
               3.
            
            
               Trečiasis ieškinio pagrindas, susijęs su tuo, kad Taryba neįvykdė tam tikrų kriterijų, numatytų 2011 m. kovo 21 d. Tarybos sprendimo 2011/172/BUSP dėl ribojamųjų priemonių, taikytinų tam tikriems asmenims, subjektams ir organizacijoms atsižvelgiant į padėtį Egipte (OL L 76, 2011, p. 63) 1 straipsnyje ir 2011 m. kovo 21 d. Tarybos reglamento (ES) Nr. 270/2011 dėl ribojamųjų priemonių, taikytinų tam tikriems asmenims, subjektams ir organizacijoms, atsižvelgiant į padėtį Egipte (OL L 76, 2011, p. 4) (iš dalies pakeisto) 2 straipsnyje, kuriais remiantis asmenys įtraukiami į ginčijamus sąrašus. Ieškovai ginčija, kad jie buvo „atsakingi“ už Egipto valstybės lėšų pasisavinimą ir Egipte padarytus žmogaus teisių pažeidimus, ar kad jie buvo susiję su tokiais asmenimis.
            
         
               4.
            
            
               Ketvirtasis ieškinio pagrindas, susijęs su tuo, kad Taryba pažeidė ieškovų teises į gynybą ir į gerą administravimą, o taip pat į veiksmingą teisminę kontrolę. Konkrečiai ieškovai nurodo, kad Taryba neišnagrinėjo atidžiai ir nešališkai, ar pagrįsti pagrindai, kuriais remiantis jie buvo palikti ginčijamuose sąrašuose, atsižvelgiant į prieš nusprendžiant juos palikti sąrašuose ieškovų pateiktą informaciją.
            
         
               5.
            
            
               Penktasis ieškinio pagrindas, susijęs su tuo, kad Taryba nepagrįstai ir neproporcingai pažeidė ieškovų pagrindines teises, įskaitant jų teises į nuosavybės apsaugą ir į reputaciją. Ieškovai teigia, kad Taryba neįrodė, jog ieškovų lėšų ir ekonominių išteklių įšaldymas susijęs su teisėtu tikslu, arba, kad jis pagrįstas tokiu tikslu, ir tuo labiau neįrodė, kad ši priemonė proporcinga atsižvelgiant į šį tikslą.